TARYBOS SPRENDIMAS
2005 m. vasario 21 d.
dėl Europos bendrijos ir Baltarusijos Respublikos dvišalio susitarimo pasikeičiant laiškais, iš dalies keičiančio Europos bendrijos ir Baltarusijos Respublikos susitarimą dėl prekybos tekstilės gaminiais, pasirašymo ir laikino taikymo
(2005/228/EB)
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 133 straipsnį kartu su 300 straipsnio 2 pastraipos pirmu sakiniu,
atsižvelgdama į Komisijos pasiūlymą,
kadangi:
(1)
Komisija Bendrijos vardu susiderėjo dėl susitarimo vieneriems metams pratęsti susitarimą ir jo protokolus, šiuo metu reglamentuojančius prekybą tekstilės gaminiais su Baltarusijos Respublika, pakoreguojant kvotas siekiant atsižvelgti į metinį augimo lygį ir į reikalavimą, kurį pareiškė Baltarusija dėl kai kurių kategorijų. Šis susitarimas turėtų būti laikinai taikomas nuo 2005 m. sausio 1 d., kol bus atliktos jo sudarymui būtinos procedūros, jeigu jį laikinai taikys ir Baltarusijos Respublika.
(2)
Susitarimas turėtų būti pasirašytas,
NUSPRENDĖ:
1 straipsnis
Tarybos pirmininkas įgaliojamas paskirti asmenį (-is), įgaliotą (-us) Bendrijos vardu pasirašyti Europos bendrijos ir Baltarusijos Respublikos dvišalį susitarimą pasikeičiant laiškais, iš dalies keičiantį Europos bendrijos ir Baltarusijos Respublikos susitarimą dėl prekybos tekstilės gaminiais, su sąlyga, kad jis bus sudarytas vėliau.
2 straipsnis
Laikantis abipusiškumo sąlygos (1), susitarimas laikinai taikomas nuo 2005 m. sausio 1 d., kol bus užbaigtos jo formalaus sudarymo procedūros.
Susitarimo tekstas pridedamas prie šio sprendimo.
3 straipsnis
1. Jeigu Baltarusija nevykdys savo įsipareigojimų pagal 1999 m. susitarimo (2) 2.5 punktą, 2005 m. kvota bus sumažinta iki 2004 m. taikyto dydžio.
2. Sprendimas įgyvendinti 1 dalį priimamas laikantis procedūrų, nurodytų 1993 m. spalio 12 d. Tarybos reglamento (EEB) Nr. 3030/93 dėl tam tikrų tekstilės gaminių importo iš trečiųjų šalių bendrųjų taisyklių 17 straipsnyje (3).
4 straipsnis
Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
Priimta Briuselyje, 2005 m. vasario 21 d.